Brutal, brutal, brutal…
Mamá K.
Aquí estamos nós, cantas son dous máis dous?
Viaxarás a L-S-K, amigas, irmás leais,
non lle temos medo a nada, a vitoria está asegurada.
Xa veredes o que vén por aí, vale todo agás fuxir.
É lei, un deber. Ídesnos coñecer!
Quítasme o alento.
Es fermosa coma un tulipán cando os teus labios sorrín…
- Caimanello! - Si! Bwana!
Bo día, señor.
Onde está a zambianita?
Pois, perdoe, xefe,
o caso é que estiven preocupado pola dama das follas.
Eu debía ser a túa única preocupación.
Se non consigo a zambianita xa, quedo coa túa cabeza fea.
Si, empezarei a cavar.
- Ola, pétalo de loto. Aquí estás. - Meu radiante réptil!
Viñeches para verme?
Non, a profesora Moitas Plantas veu axudarme.
- Ti vai cavar. Ata logo, caimán. - Si, señor. Adeus, miña deusa verde.
Ata logo, meu querido caimán.
Miña querida margarida…
- Acabaches? - Si, señor.
Estas superheroínas… estráganme seguido o plan de destruír as fontes de enerxía.
Cando Caimanello localice a zambianita,
poderá iniciar o seu plan mestre por fin.
Ningún vilán deu parado esas mozas.
Quero saber quen está detrás delas.
Se puidésemos saber máis sobre os traxes…
Se quere os traxes, conseguirá os traxes.
Ó final, estes dedos son verdes e pegañentos.
Si! É hora de darlle o traballo a unha muller poderosa.
A viscosidade é a resistencia dun líquido ó seu fluxo.
Algunha pregunta?
Si, Temwe.
Falando de líquidos, podo ir ó baño?
Non, Temwe.
Por favor!
O líquido que bebín antes de entrar empeza a fluírme cara ó chan.
- Por que non está na clase? - Veño do baño.
Contra.
- Ó despacho, xa. - Ó despacho, xa.
Chiti, se atendese á química como á comida,
descubriría a fórmula da vida eterna.
Se se puidese comer na clase, atendería máis, señor!
Voullo explicar.
Se suspende o seguinte exame, non irá a teatro, nin a ximnasia, nin con Mamá K.
Pero, señor Nkwashi!
Os estudos están por enriba de todo. Incluído o grupo de voluntarias de Mamá K.
Esforzareime máis, señor. Prométollo!
Podo marchar xa?
Incluído o grupo de voluntarias de Mamá K.
Xa o sei. Espera! As miñas gwazas!
Señor Nkwashi?
Está aquí?
Desapareceu coma o… fume.
E coas miñas gwazas!
Imwe, como queredes que volo diga?
Nkwashi é Chusi. Chusi é Nkwashi.
Nkwashi Chusi é!
Temwe, esquécete do director.
Agora tes que centrarte na química.
Substancias, compostos… para que?
Nunca vou usar iso na vida real.
Na vida real precisas boas notas.
Ola, nenas!
Ola, Mamá K!
Na vida real precisas comida. As boas notas cómense?
Non se comen, pero se o director che impide vir, acabarase o Equipo catro.
Iso era o que estaba dicindo!
Por iso sei que Nkwashi é Chusi.
Se vísedes como me apareceu no armario
e desapareceu do seu despacho… parecía fume.
Xa o falamos despois.
Tes que estudar química.
Un insecto móvese sobre a auga
debido á tensión da superficie, á acción capilar ou á viscosidade.
Demasiadas palabras!
- Tensión da superficie. - Mamá K, problemas no parque.
- Salvada por T.O.M.I. - Hai un nivel alto de enerxía destrutiva.
Procesando datos.
Traxes.
Equipo catro… de Mamá K!
Si, xa o sabedes, Equipo catro de Mamá K, vamos!
As árbores están vivas!
Queren vinganza!
Caemos nun universo alternativo?
Puidémolo preguntar cando vimos o crocodilo falando.
Sacade a xente de aí.
Poñerémosvos a salvo!
Aparte, que a vai comer!
- As emulsións son solucións coloidais de… - En serio? Agora?
Se atendes á pota, non se che queimará a comida.
T.O.M.I., onde están as nenas?
Vou, Mamá K.
Rapazas, perdemos o dron… outra vez.
Non vexo nada. Mantédevos a salvo.
Para, non te quero magoar máis!
Son ecoloxista.
Se unha planta absorbe auga polas raíces é…
saturación da superraíz?
Non! Cando as moléculas están xuntas é…
- Un momento de unión de calidade? - Que? Non! É serio!
Con que enlaza o osíxeno na fotorrespiración?
Que dis? A foto que?
Ribulosa bifosfato.
Que dixeches?
Dicídeme, nenas. Que pasa?
Permitídeme que me presente.
Son a profesora Moitas Plantas. Murmuradora de plantas.
Doulles vida ás plantas… e quítovola a vós.
Espera.
Non es a moza do crocodilo ese espantoso?
Nin se che ocorra falar mal do meu mozo!
Collédeas.
Cal de vós vai doar unha mostra para o meu proxecto de ciencias?
Vou por ti, verdiña!
Quero esa luva. Xa!
Cacheina.
Nenas! Que pasa por aí?
- Vai escapar! - Alto!
M-Kozo ó rescate!
- A profesora Moitas Plantas escapou. - Pero a xente está a salvo!
Moi ben, nenas. Recuperade o dron
e volvede para aquí.
Xa imos.
T-Mlilo, e a túa luva?
Debía estar por aquí preto. Vouna buscar.
Un dron caído. Unha luva que falta.
Perdón! Busqueina por todos os lados.
Ba guy, como podes ser tan descoidada?
Descoidada!
Loitei contra unha muller planta e árbores vivas mentres estudaba!
Precisas a luva, se non, serás inútil na batalla.
Inútil? Nebo?
Inútiles son os fideos que non se poden comer.
Cálmame!
Mira toda esta tranquilidade.
Que non teñades morteiro non significa que non saibades machucar.
Mwa mvela.
Queres que machuquemos cacahuetes?
Escollinvos polas vosas habilidades naturais.
Non podedes depender sempre do traxe.
Usade o que tedes.
Sede creativas.
Se me desculpades, teño que amañar un dron.
Pódesme facer unha luva nova, non?
- A ver se temos as pezas. - Estuda para o exame!
Si, as túas respostas foron ridículas.
Vale!
Vou estudar.
A ver, todas, vouvos presentar o esquema da verdade de Chusi, a aguia do mal.
Vaia, tan longo? Podías poñerlle un nome máis curto.
E o de estudar, que?
Estiven estudando.
Estudei todo o que hai que saber sobre Nkwashi e Chusi.
E con este esquema da verdade de Chusi, a aguia do mal, veredes o que eu vexo.
Non hai Nkwashi.
Non hai Chusi.
Só hai un.
Nkwachusi!
Temwe…
Proba A.
Komana, querías deixar unha clase. Deixouche? Non.
Proba B. Monde.
Fixo algo cando Marjory te tratou peor do que eu trato os vitumbuwa mal feitos?
Non fixo nada.
Proba C. Zee.
Só tiraches un taboleiro do corredor
e púxose como se destruíses 1000 cabras.
Proba D.
Chibo.
Aínda non sei que che fixo, pero algo che faría.
Proba E. Castigoume por mallar nun colector do lixo.
E por último pero non menos importante, proba F.
O crime máis abominable de todos.
As miñas gwazas.
Colleu todas e cada unha das miñas pobres, indefensas e deliciosas gwazas.
Déixao xa, muntu wanga.
Perdoa, pero isto non demostra que Nkwachusi exista.
Demostra que es unha delincuente xuvenil.
Que é el, imwe! Desapareceu do seu despacho.
Só podía saír pola porta e eu estaba alí.
Non puido pasar por onda min.
Vale, Se che dou unha bolsa de gwazas, deixas isto e estudas?
Dúas bolsas.
Vale, que si, que xa estudo.
Precisas axuda coa luva nova?
Agora ten unha luva.
- Podo estudar os traxes. - E saber quen llelos fai.
E cortarlle a cabeza á serpe do Equipo catro.
Hai que buscar esas nenas, pero onde?
Sei que unha precisa axuda coa materia de química.
- Alégrame vela estudar, Chiti. - Claro, señor.
Estudar, estudar e estudar.
Nkwachusi… ladrón de gwazas.
Como pode dar máis traballo esta que as trixemelgas?
Compramos algo? Temwe vai precisar comer algo.
Agora cacheite, Nkwachusi.
- Temwe, que fas? - Demostrar que teño razón.
Vés ou quedas?
Señor Nkwashi?
Está aquí, señor Nkwashi?
Non está.
Pero… Como? Eu vino entrar.
Xa cho dixen. Fume!
O único fume que hai é o da túa teoría ardendo.
Pode ter unha gorida secreta igualmente no baño!
Lisca, que nos vai cachar!
Mira! Non está.
O baobab.
- Non está! - Pensaches o mesmo ca min?
- Moitas Plantas. - Nkwachusi.
Vale, si, tes razón. A profesora Moitas Plantas.
Hai que dicírllelo ás outras.
O noso baobab!
- Moitas Plantas volve atacar! - Por que viría aquí?
Para aprender cousas inútiles na vida real.
Que xa volo dixen, Nkwashi é Chusi
e traballa con todos estes viláns.
Temos que seguilo.
Non penso machucalo sen morteiro.
Mamá K Junior, traduce.
Equipo catro, veña!
Chusi aguia malvada.
Podería ser…?
Nkwachusi?
Mamá K! Activáronse os traxes do Equipo catro. Diríxense á batalla.
Xusto cando preciso o dron. T.O.M.I., dáme as coordenadas.
- Señor Nkwashi. Como está? - Moi ben, grazas.
Encantada de velo. Por que veu? Non debía estar no centro?
Pois veño por un tema do centro.
- Que fará nas minas abandonadas? - Imos descubrilo agora.
Se cadra a Chiti iríalle mellor se deixase de ser voluntaria.
Deixar de ser voluntaria?
Ese é o único motivo polo que quere que deixe de vir?
Os nenos deben estar no instituto, non?
Temwe está no centro, non?
Está?
Señor Nkwashi, se quere asubiar, non chega con xuntar os labios, sopre.
Atopástesme. Parabéns.
Non liches Hansel e Gretel?
Podías deixar un rastro de comida.
Tomo nota, traer comida para a pequena.
Mentres, tróuxenvos algo… para xogar.
- Ten unhas herbas na man! - T-Mlilo. Creo que non é boa idea rir.
Só digo que…
se cadra lle facía ben a Temwe deixar algunha actividade extraescolar
para estudar máis. Penso que está…
As nenas están nas minas abandonadas de Lusaka.
Distraída.
En serio?
Temwe recórdame moito a min de pequeno.
Con enerxía, alegre… pero descentrada.
E vostede segue descentrado
ou ten un obxectivo concreto en mente?
Só quero axudar a Temwe.
Se quere iso, deixe que Zee e Komana lle sigan dando clase.
Axudoume moito aquí, preciso as súas… habilidades.
Habilidades?
Vós, mellor ca ninguén, debiades saber que os pequenos poden dar golpes fortes.
- Pero que pasa? - O balón!
O bastón!
Contra!
Sen armas xa non sodes "súper".
- E agora que? - Poñédevos a salvo rápido!
Supertraxes danados.
A potencia diminúe.
Que lles está facendo? Digo, "lle".
Que quere dicir?
Supertraxes desactivados en cinco, catro, tres, dous, un.
Non sodes máis ca catro cativas irrelevantes
que debían quedar na clase.
Que nos pasa, Komana?
Por fin os plans empezan a saír ben.
Sen esas rapazas diante,
Lusaka será miña.
Subtítulos: Ainoa Antelo Pérez